Franz Seldte

Franz Seldte (født 29. juni 1882 i Magdeburg i Tyskland, død 1. april 1947 i Fürth) var en tysk nazist som var arbeidsminister i Hitlers regjering. Han var en av grunnleggerne av frikorpset Stahlhelm.

Han døde etter krigen på et amerikansk militærsykehus før han kunne tiltales for krigsforbrytelser.

 Liv og virke 
Seldte var sønn av en fabrikkeier som laget kjemiske produkter og sodavann. Han gikk på Wilhelm-Raabe-Schule i Magdeburg. Etter en læreplass som selger studerte han kjemi i Braunschweig og Greifswald. Senere overtok han virksomheten etter sin avdøde far.

Han deltok i første verdenskrig som offiser. Han ble under denne tiden skadet og mistet ene armen.

Han meldte seg inn i NSDAP den 30. april 1933, sterkt motivert av den nasjonalsosialistiske maktovertakelsen. Han ble på samme tid medlem av  SA hvor han oppnådde graden Obergruppenführer. Samme år ble han (etter at Theodor Duesterberg hadde avslått å bli med i Adolf Hitlers første regjering) arbeidsminister i Hitlers regjering. Denne posten hadde han fram til krigens slutt. 

Ved andre verdenskrigs slutt ble han arrestert av amerikanerne i Mondorf-les-Bains. Han skulle etter planen tiltales for krigsforbrytelser, men døde på et amerikansk militærsykehus i Fürth.Snyder, Louis L. Encyclopedia of the Third Reich. London: Robert Hale, 1976, s. 320


 Referanser 

 Eksterne lenker 



Kategori:Personer fra Magdeburg
Kategori:Tyske arbeidsministre
Kategori:Tyske nazister
Kategori:SA-generaler
Kategori:Ministre i Adolf Hitlers regjering
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av NSDAP (innmeldt 1933–1945)
Kategori:Mottakere av Jernkorset (1914)
Kategori:Ledere av frikorps
Kategori:Tyske arméoffiserer
Kategori:Tysk militærpersonell (Hæren i Wehrmacht)
Kategori:Tyske krigsfanger under andre verdenskrig
Kategori:Dødsfall under fengselsopphold
Kategori:Krigsforbrytelser